
ХАРТА НА КЛИЕНТА
Регионалното управление на образованието – Благоевград (РУО) е териториална администрация към министъра на образованието и науката за управление и контрол на системата на народната просвета. Осъществява дейността си в интерес на обществото и в съответствие с Конституцията и с другите действащи нормативни актове. 
Дейността на РУО се основава на принципите на законност, съразмерност – разумност, добросъвестност и справедливост, самостоятелност и безпристрастност, достъпност, публичност и прозрачност, последователност и предвидимост, отговорност и отчетност, ефективност, субординация и координация, конфиденциалност.
Основната цел на настоящата Харта на клиента е да подобри достъпа и качеството на административните услуги, предлагани от РУО като гарантира на потребителите:
1. равен достъп до административните услуги и до информация за административното обслужване; 
2. различни форми за достъп до административните услуги и информацията за тях;

3. любезно и отзивчиво отношение; 
4. координираност и взаимодействие с всички страни, заинтересувани от подобряване на административното обслужване в администрациите, което осигурява еднаквост на резултатите при едни и същи обстоятелства; 
5. надеждна обратна връзка; 
6. изпълнение на задълженията във връзка с административното обслужване по предварително разработени и обявени правила; 
7. качество на предоставяните услуги. 
РУО периодично изследва и оповестява удовлетвореността на потребителите от административното обслужване. При осъществяване на административното обслужване администрациите се ръководят и използват посочените в доклада по чл. 62, ал. 2 от Закона за администрацията добри практики, като осигуряване на възможности за получаване и изпращане на документи по административни услуги чрез лицензиран пощенски оператор. Внедряване на нов канал за заплащане на предоставяните услуги от РУО чрез въвеждане на ПОС терминално устройство. Въвеждане на устна форма на заявяване на административни услуги и прекратяване на изискването на информация или документи от потребителите, които са налични в РУО. 

В тази Харта се съдържа информация относно:

1. Административните услуги, извършвани от РУО

2. Общите и собствени стандарти за качество на административното обслужване;

3. Начините за допитване до потребителите на административни услуги (потребителите) за подобряване и отчитане на работата по прилагане на стандартите;

4. Правата на потребителите и организацията на работа със сигнали, предложения и жалби във връзка с административното обслужване.

Хартата подпомага и работата на служителите в администрацията чрез по-ясното дефиниране на предоставяните от нея услуги, насърчава ги към по любезно и отзивчиво поведение. 
НОРМАТИВНИ АКТОВЕ, ВЪЗ ОСНОВА НА КОИТО СЕ ОСЪЩЕСТВЯВА АДМИНИСТРАТИВНОТО ОБСЛУЖВАНЕ В РЕГИОНАЛНОТО УПРАВЛЕНИЕ НА ОБРАЗОВАНИЕТО – БЛАГОЕВГРАД
1. Конституция на Република България; 

2. Административнопроцесуален кодекс. 

3. Закон за администрацията. 

4. Закон за държавния служител. 

5. Закон за защита на личните данни. 

6. Закон за защита срещу дискриминацията 

7. Закон за народната просвета. 

8. Закон за достъп до обществена информация. 

9. Закон за професионалното образование и обучение. 

10. Закон за ратифициране на Конвенцията за премахване на изискването за легализация на чуждестранни публични актове. 

11. Наредба за административното обслужване. 

12. Правилник за устройството и дейността на регионалните управления на образованието. 

13. Кодекс за поведение на служителите в администрацията; 

14. Наредба № 2 от 14.04.2003г. за признаване на завършени етапи на училищно обучение или степени на образование и професионална квалификация по документи, издадени от училища на чужди държави. 

15. и други нормативни актове, касаещи дейността на Регионалното управление на образованието. 
РЕГИОНАЛНО УПРАВЛЕНИЕ НА ОБРАЗОВАНИЕТО – БЛАГОЕВГРАД ПРЕДОСТАВЯ СЛЕДНИТЕ АДМИНИСТРАТИВНИ УСЛУГИ

1. Издаване на удостоверение за признаване на завършени етапи на училищно обучение или степени на образование и професионална квалификация по документи, издадени от чужди държави; 

2. Издаване на уверение за признаване на завършени етапи на училищно обучение или степени на образование и професионална квалификация по документи, издадени от училища от чужди държави, което се издава да послужи при кандидатстване за придобиване на правоспособност за управление на моторно превозно средство. 

3. Издаване на удостоверение за осигурителен доход (УП 2);

4. Издаване на удостоверение за трудов и/или служебен стаж на осигурени лица (УП 3);

5. Извършване на консултации, представляващи законен интерес за физическо или юридическо лице относно административноправен режим, които се дават по силата на нормативен акт или които са свързани с издаване на административен акт или с извършване на друга административна услуга;

6. Предоставяне достъп до обществена информация;

7. Уточняване на разлики между издадено удостоверение за осигурителен доход (УП 2) и данни за осигуреното лице от информационната система на НОИ.

(3) Организацията на административното обслужване и предоставянето на административни услуги в РУО е в синхрон и координация с правилата и нормите, разписани в действащата „Система за финансово управление и контрол”. 

ЦЕЛИ, КОИТО РУО СИ ПОСТАВЯ В ОБЛАСТТА НА АДМИНИСТРАТИВНОТО ОБСЛУЖВАНЕ
1. Да улесни гражданите и юридическите лица (потребители на административни услуги) при получаването на информация за видовете административни услуги и за необходимите заявления по образец, както и за сроковете за тяхното извършване.
2. Да предостави на потребителите професионална консултация за задължителния набор от документи, необходими за изпълнението на всяка административна услуга.
3. Да повиши качеството на предоставяните административни услуги.
4. Да отстрани възможностите за корупция чрез ограничаване на прекия контакт между заявителя на услугата и служителя от бек-офиса на РУО, реално работещ върху предоставянето на услугата.
5. Да облекчи максимално административните процедури.
6. Да се създаде обстановка на взаимно доверие и уважение между потребителите и служителите за административно обслужване.

7. Да осъществява обективен контрол върху дейността на служителите от  РУО, извършващи административни услуги.
8. Да координира и взаимодейства с всички страни, заинтересувани от подобряването на административното обслужване, осигуряващи еднаквост на резултатите при едни и същи обстоятелства. Да изпълнява задълженията, свързани с административното обслужване по предварително разработени и обявени правила.

СТАНДАРТИ ЗА КАЧЕСТВОТО НА АДМИНИСТРАТИВНОТО ОБСЛУЖВАНЕ
1. Всеки служител при изпълнение на служебните си задължения носи отличителен знак със своя снимка и данни за имената, длъжността, администрацията и отдела, към които принадлежи.
2. Всеки служител в РУО се идентифицира чрез собствено и фамилно име при водене на телефонни разговори.
3. Срокът за отговор на запитвания по повод на административното обслужване, постъпили по пощата и по електронната поща, е до 7 дни, а в случаите, когато е необходима проверка на място или становище на друг административен орган – до 14 дни.
4. Времето за получаване от потребителите на информация и/или за приемане на документи при посещение на стаята за административно обслужване е не повече от 20 минути. В случаите, когато в служебното помещение има потребители на административни услуги в края на обявеното работно време, работата продължава до приключване на тяхното обслужване, но не повече от два астрономически часа след обявеното работно време.
5. РУО използва автоматизирана деловодна информационни системи с активирани функции за контрол по изпълнението на сроковете за предоставяне на административните услуги

6. Служителите имат вежливо, любезно и отзивчиво отношение към потребителите.
7. Служителите проявяват конфиденциалност към жалбите и поставените въпроси.
8. В РУО има равнопоставеност на всички потребители чрез предоставяне на еднакъв достъп до услугите, независимо от социално положение, образование, пол, възраст, етническа принадлежност, религиозни убеждения.
9. Служителите предоставят ясна, разбираема, пълна и точна информация за решаване на проблема на всеки потребител.
10. РУО осигурява прозрачност на административното обслужване.
11. РУО проявява коректност по отношение спазването на оповестените срокове за извършване на всяка административна услуга.
12. РУО осигурява разнообразни и достъпни начини за подаване на предложения, оплаквания и похвали.
13. РУО се стреми да осигури постигане на професионализъм в работата.
14. Служителите в РУО проявяват наблюдателност, гъвкавост и адаптивност в различни ситуации.
15. РУО противодейства на корупционни прояви и други неправомерни действия.
16. Служителите на РУО избягват конфликтни ситуации, а при възникването им прилагат умения за преодоляването им.
17. Служителите на РУО се стремят към търсене на алтернативно решение на проблема на потребителя.
18. Служителите на РУО проявяват нетърпимост към обиди и заплахи за физическа саморазправа от страна на потребителите.

ПРАВА НА ПОТРЕБИТЕЛИТЕ
Всеки потребител има право да изрази мнение, предложение, похвала за добро изпълнение на общите и вътрешните стандарти на административното обслужване или възражение за неизпълнение на същите.

На всички подадени молби, сигнали и жалби РУО отговаря писмено в сроковете по Административнопроцесуалния кодекс.

НАЧИНИ ЗА ДОПИТВАНЕ ДО ПОТРЕБИТЕЛИТЕ ЗА ПОДОБРЯВАНЕ И ОТЧИТАНЕ НА РАБОТАТА ПО ПРИЛАГАНЕ НА СТАНДАРТИТЕ
Обратната връзка с потребителите се осъществява чрез събиране и анализ на анкетни карти, мнения, сигнали и предложения, сигнали, постъпили на телефоните публикуван на интернет страницата на РУО.
1. Средствата за осъществяване на обратната връзка с потребителите са анкетни карти, кутия за мнения и коментари, и телефони.
2. Преки контакти с потребителите за получаване на съвети, мнения и препоръки.
КОНТАКТИ
На интернет страницата на РУО на адрес: www.rio-blg.com са публикувани телефони и електронни адреси за връзка с РУО и служителите.

ПРИЕМНО ВРЕМЕ:
В сградата на РУО – Благоевград, на ул. „Тракия“ № 2, от 9:30 до 17:30 часа, без прекъсване всеки работен ден.

